
Dispoziţii generale

1. Asociaţia Obştească "Corporaţia Giuvaiergiilor din Moldova", număr de înregistrare................ din "................ înregistrată de Ministerului Justiţiei al Republicii Moldova, pe adresa: ................................
1.1. Principalele tipuri de activităţi desfăşurate de A.O. "..." sunt indicate în statutul  organizaţiei.
2.    Contabilitatea la A.O. "..."se ţine conform:

• Legii contabilitătii nr. 426-XIII din 4 aprilie 1995;
• Standardelor naţionale de contabilitate, aprobate prin ordinul Ministerului Finanţelor al Republicii Moldova nr. 174 din 25 decembrie 1997;
• Planului de conturi contabile al activităţii economico-financiare a întreprinderilor, aprobat prin ordinul Ministerului Finanţelor al Republicii Moldova nr. 174 din 25 decembrie 1997;
• altor acte legislative şi normative, ţinându-se cont de modificările şi completările ulterioare.

3. Contabilitatea patrimoniului, datoriilor şi operaţiunilor economice se ţine în formă naturală şi în expresie bănească prin reflectarea completă, continuă, documentară şi interdependentă a acestora.

4. Elaborarea politicii de contabilitate se bazează pe următoarele convenţii şi principii:

• continuitatea activităţii;

• permanenţa metodelor;

• specializarea exerciţiilor;

• prudenţa;

• prioritatea conţinutului asupra formei;

• esenţialitatea.

5. Responsabilitatea pentru organizarea şi ţinerea contabilităţii o poartă preşedinte  asociatăţii obşteastească, care creează condiţiile necesare pentru organizarea corectă a contabilităţii, pentru întocmirea şi prezentarea oportună a rapoartelor, asigură îndeplinirea riguroasă de către toate subdiviziunile cu profil economic a cerinţelor contabilului-şef privind întocmirea documentelor şi prezentarea informaţiei necesare pentru ţinerea evidenţei şi completarea rapoartelor financiare.

6. Contabilul-şef asigură controlul şi reflectarea în conturile contabile a tuturor operaţiunilor economice efectuate, prezentarea informaţiei operative şi întocmirea rapoartelor financiare în termenele stabilite, poartă răspundere pentru respectarea principiilor metodologice de organizare a contabilităţii.

7. Contabilul-şef, de comun acord cu conducătorul S.A., semnează acte care servesc drept temei pentru primirea şi predarea valorilor în mărfuri şi materiale, mijloacelor băneşti, precum şi privind datoriile de decontare, creditare şi financiare. 

8.Contabilului-şef i se interzice să primească spre executare documente privind operaţiile care contrazic actelor normative şi încalcă disciplina contractuală şi financiară. 

9. Rapoartele financiare ale S.A., cu excepţia Raportului privind fluxul mijloacelor băneşti, se întocmesc în baza metodei specializării exerciţiilor (calculării).
Variantele şi metodele alese de organizare a contabilităţii

Active nemateriale
În componenţa activelor nemateriale intră (brevetele, licenţele, programele informatice, fondul comercial). Activele nemateriale se reflectă în contabilitatea financiară la valoarea de intrare, care cuprinde:

a) valoarea de procurare a activelor nemateriale;

b) impozitele şi taxele nerecuperabile în conformitate cu legislaţia în vigoare;

c) cheltuielile de aducere a activului nematerial în stare de lucru pentru

utilizarea acestuia după destinaţie.

Pentru activele nemateriale, la care nu poate fi stabilită cert durata de utilizare, amortizarea se calculează prin metoda liniară în curs de 10 ani.

Mijloace fixe

În cazul intrării, mijloacele fixe sunt reflectate în contabilitate la valoarea de intrare, care este egală pentru:

a) mijloacele fixe procurate contra plată de la alte întreprinderi şi persoane fizice:

•   clădiri şi construcţii - la valoarea de cumpărare plus cheltuielile legate de reparaţie şi aducerea acestora în stare de lucru;

•  maşini şi utilaje - la valoarea de cumpărare şi cheltuielile privind procurarea acestora (asigurarea, taxele vamale, impozitele şi taxele nerecuperabile, cheltuielile de transport), cheltuielile de montare, instalare, experimentare etc.;

d) mijloacele fixe procurate pe calea schimbului (barter) - cu valoarea activelor primite pe calea schimbului sau predate pentru schimb;

e) mijloacelor fixe primite gratuit - cu valoarea obiectelor stabilită în actele de primire-predare.

Mijloacele fixe se reflectă în bilanţ (la valoarea de intrare sau reevaluată). Uzura mijloacelor fixe se determină, pornind de la durata de serviciu util al acestora şi valoarea uzurabilă prin următoarele metode: 
a) metoda casării liniare 
- pentru clădirile administraţiei întreprinderii (durata de serviciu util - 50 ani), secţiilor (30 ani); 
- pentru construcţii speciale (15 ani); 
- pentru inventar gospodăresc (8 ani); 
b) metoda soldului degresiv 
- pentru utilajul de producţie (5 ani). 
     Valoarea uzurabilă a obiectelor de mijloace fixe se determină ca diferenţa dintre valorile de intrare şi rămasă ale acestora. Valoarea rămasă a mijloacelor fixe se calculează pentru fiecare obiect (grupe de obiecte) în momentul dării în folosinţă a acestora, luînd ca bază de calcul procentul stabilit de întreprindere în raport cu valoarea de intrare a obiectelor.
Obiecte de mică valoare şi scurtă durată

Obiectele de mică valoare şi scurtă durată cuprind activele a căror valoare nu este mai mare de 500 lei sau a căror durată de exploatare nu este mai mare de un an, indiferent de valoarea acestora.

Valoarea de intrare a obiectelor de mică valoare şi scurtă durată se determină în contabilitatea curentă ca şi pentru mijloace fixe. 

Obiectele de mică valoare şi scurtă durată, a căror valoare unitară este nu mai mare de 50 lei, se trec la consumuri sau cheltuieli, pe măsura predării acestora în folosinţă, în mărime de 100 % din valoarea de intrare a acestora.

Obiectele de mică valoare şi scurtă durată, a căror valoare unitară este mai mare de 50 lei, se trec la cheltuieli sau consumuri, în mărime de 100% din valoarea de intrare a acestora, cu scăderea valorii rămase probabile.

Valoarea rămasă probabilă a obiectelor de mică valoare şi scurtă durată este determinată în mărime de __% din valoarea de intrare a acestora.

Creanţe

Creanţele pe termen lung şi scurt sunt reflectate în contabilitate la valoarea nominală. Pentru recuperarea pierderilor probabile aferente datoriilor dubioase, întreprinderea formează pe seama cheltuielilor comerciale o rezervă specială, în mărime de 2% din volumul total de vânzări nete. Mijloace băneşti
Soldurile mijloacelor băneşti în casă, la conturile de decontare, valutar etc. în bancă sînt reflectate în bilanţ (la suma nominală). Pentru mijloacele băneşti legate este rezervat un rînd distinct în anexa la bilanţul contabil.
Cheltuieli anticipate

Cheltuielile anticipate sunt reflectate în bilanţ în posturi distincte şi se trec la consumuri sau cheltuieli în măsura survenirii perioadei aferente. Ele cuprind:

a) cheltuieli privind abonarea la literatura tehnică şi periodică;

b) plata de chirie calculată în avans;

c) plata poliţei de asigurare.

Datorii

Datoriile pe termen lung şi scurt sunt reflectate în contabilitate la sumele care trebuie să fie plătite. Datoriile aferente creditelor şi împrumuturilor bancare primite sunt reflectate în bilanţ, tinându-se cont de dobânzile aferente plăţii la finele perioadei de gestiune.

Conversia valutei străine

Soldurile mijloacelor aferente conturilor valutare, titlurile de valoare, creanţele şi angajamentele în valută străină sînt reflectate în rapoartele financiare în valută naţională (lei moldoveneşti) în sumele determinate prin recalcularea valutelor străine (la cursul Băncii Naţionale a Moldovei, care este în vigoare în ultima zi a perioadei de gestiune sau la data efectuării operaţiunii economice).
 
Venituri anticipate

Veniturile obţinute în perioada de gestiune, dar aferente perioadelor viitoare, sunt reflectate separat în evidenţă şi rapoartele financiare şi se includ în veniturile curente pe măsura sosirii perioadei de gestiune aferente. Ele cuprind:

a) plata de chirie primită în avans;

b) sumele lipsurilor care urmează să fie recuperate de persoanele vinovate în următoarele perioade de gestiune.

Venituri şi cheltuieli

Venitul se constată în baza principiului specializării exerciţiilor în perioada de gestiune în care a fost câştigat, indiferent de momentul încasării mijloacelor băneşti sau a altei forme de compensare. În componenţa venitului nu sunt incluse sumele percepute în numele terţilor (taxa pe valoarea adăugată, accizele etc.).

Cheltuielile sunt reflectate în contabilitate în baza metodei specializării exerciţiilor a acelei perioade în care au apărut, indiferent de momentul achitării efective a acestora, şi cuprind cheltuielile activităţii operaţionale, de investitii, financiare şi pierderile excepţionale.

Veniturile, cheltuielile şi rezultatele sunt reflectate în raportul privind rezultatele financiare separat, pe tipuri de activităţi ale întreprinderii şi pe evenimente excepţionale.

Impozitul pe venit

Impozitul pe venit se determină şi se plăteşte în conformitate cu legislaţia în vigoare a Republicii Moldova. 

Noţiuni privind activele materiale pe termen

 lung şi clasificarea acestora
Activele materiale pe termen lung reprezintă activele care îmbracă o formă fizică naturală, cu durata de funcţionare utilă mai mare de un an, care pot fi utilizate în activitatea întreprinderii pentru a obţine un avantaj economic (venit) sau care se află în proces de creare şi nu sunt destinate vânzării.

Activele care corespund cerinţelor acestei definiţii se contabilizează în conformitate cu S.N.C. 16 "Contabilitatea activelor materiale pe termen lung". Acele active pe termen lung, care nu sunt folosite în activitatea întreprinderii-investitor, ca terenurile, clădirile etc. se includ în componenţa proprietăţii de investiţie şi îşi ţin evidenţa conform cerinţelor S.N.C. 25 "Contabilitatea investiţiilor".
După componenţă şi omogenitate activele materiale pe termen lung se divizează în următoarele grupe:

1) active materiale în curs de execuţie;

2) terenuri;

3) mijloace fixe;

4) resurse naturale.

Activele materiale în curs de execuţie reprezintă cheltuielile privind achiziţionarea şi crearea activelor la beneficiarul construcţiei în decursul unei perioade îndelungate (achiziţionarea utilajului ce necesită montaj, construirea clădirilor, construcţiilor speciale, plantarea şi cultivarea plantaţiilor perene). În componenţa activelor materiale în curs de execuţie pot fi incluse şi investiţiile capitale ulterioare, în rezultatul cărora întreprinderea obţine un avantaj economic (la modernizarea utilajului, reconstrucţia întreprinderii etc.).

Terenurile prezintă un gen special de imobil, care are o durată de utilizare nelimitată în desfaşurarea activităţii întreprinderii sau poate fi destinat închirierii. În componenţa acestei categorii intră ariile de pământ de care dispune întreprinderea, ocupate sub clădirile şi edificiile ei, livezi, vii, câmpii etc.

Mijloacele fixe - activele materiale, al căror preţ unitar depăşeşte plafonul stabilit de legislaţie (1000 lei), planificate pentru utilizare în activitatea de producţie, comercială şi alte activităţi, în prestarea serviciilor mai mult de un an, sunt destinate închirierii sau în scopuri administrative.

Din mijloacele fixe fac parte utilajele, clădirile, mijloacele de transport, inventarul de producţie. Factorul determinat în problema includerii obiectului respectiv în componenţa mijloacelor fixe îl constituie rolul lui faţă de activitatea întreprinderii sau procesul de productie. De exemplu, utilajul ce necesită montaj nu va fi considerat ca obiect de mijloace fixe până nu va fi pus în funcţiune. Fiind procurat până a fi pus în functiune, va fi considerat element de active materiale în curs de executie. Acelaşi utilaj cumpărat pentru a fi vândut se consideră marfă, dar nu mijloace fixe.

Resurse naturale numim partea activelor materiale pe termen lung, care are o formă naturală concretă de rezerve de petrol, gaze, piatră, de material lemnos etc. şi care, la rândul lor, pot fi extrase (explorate) în cursul unei perioadei îndelungate. Din această grupă mai fac parte resursele de nisip, pietriş, apă minerală, curativă etc.

În raport cu existenţa termenului de utilizare cunoaştem active materiale pe termen lung uzurabile (epuizabile) şi neuzurabile.

Uzurabile sunt numite activele materiale pe termen lung cu o durată de utilizare (exploatare, extracţie) limitată, pe parcursul căreia se calculează uzura (epuizarea). Această grupă o constituie mijloacele fixe şi resursele naturale.

Active materiale pe termen lung neuzurabile numim activele care au o durată de utilizare nelimitată sau se află în proces de creare. Acestea cuprind terenurile şi activele materiale în curs de execuţie.

În funcţie de apartenenţă, distingem active materiale pe termen lung proprii (care aparţin întreprinderii date ca patrimoniu) şi închiriate (ce apartin altei persoane juridice sau fizice, dar temporar sunt folosite de întreprinderea dată, în conformitate cu contractul de închiriere).

Grupa activelor materiale în curs de execuţie în funcţie de tipurile acestora poate fi divizată în:

• lucrări de construcţie (extindere a clădirilor existente) a clădirilor, construcţiilor speciale;

• lucrări de montaj (asamblarea şi instalarea utilajului);

• cheltuieli de achiziţionare a utilajelor, instrumentelor, inventarului;

• alte lucrări capitale şi servicii (de proiectare-explorare).

La rândul său, grupa terenurilor, în funcţie de genul acestora, cuprinde: terenuri fără construcţii, terenuri ocupate cu construcţii (clădiri, construcţii speciale), terenuri cu zăcăminte naturale, terenuri arendate pe termen lung. Pe aceste grupe se şi ţine evidenţa terenurilor.

În raport cu componenţa natural-substanţială, mijloacele fixe se subdivizează în următoarele grupe:

• clădiri - blocuri ale secţiilor de producţie, biroului întreprinderii şi altor subdiviziuni (profilactoriului, serviciului medical, caselor de odihnă etc.);

• construcţii speciale - sonde de petrol, gaze naturale, poduri, drumuri, terenuri asfaltate ale întreprinderii; baraje, estacade, fântâni arteziene şi alte feluri de fântâni, îngrădituri etc.;

• instalaţii de transmisie - reţele electrice, transmisiile, conductele cu toate dispoziţiile intermediare pentru transformarea energiei şi transmisia substanţelor lichide sau gazoase (abur, apă, aer comprimat etc.);

• maşini şi utilaje, care, la rândul lor, se subîmpart în:

a) maşini şi utilaje de forţă - motoare cu abur, reactoare atomice, turbine cu abur, gaze, hidraulice, motoare cu ardere internă, motoare electrice, maşini electrice (generatoare electrice, compensatoare sincronice), tractoare şi şasiuri autopropulsate, transformatoare de forţă etc.;

b) maşini şi utilaje de lucru - maşini şi aparate, utilaje cu ajutorul cărora se acţionează pe calea chimică, mecanică, termică asupra materiei prime, materialelor de a le transforma în produs: maşini şi utilaje, inclusiv cu dirijare programată, automate (utilaj de evidenţă a produselor fabricate, controlului calităţii, produselor etc.);

c) aparate şi instalaţii de măsurare şi reglare şi utilaj de laborator - aparate şi instalaţii destinate măsurării grosimii, diametrului, suprafeţei, masei, timpului, presiunii, vitezei, capacităţii, aparate pentru încercarea materialelor, executarea experienţelor, analizelor etc.;

d) tehnică de calcul - computere, calculatoare de comandă, calculatoare şi dispozitive analogice, calculatoare numerice (calculatoare cu tastatură) etc.;

e) alte maşini şi utilaje - maşini şi utilaje care nu intră în grupele enunţate (utilajele staţiilor telefonice, instalaţiile televiziunii industriale, maşinile de pompieri) etc.;

• mijloace de transport - transportul auto, căii-ferate, aerian, navele (maritime şi fluviale), precum şi magistralele de asigurare cu gaze şi apă etc.;

• unelte şi scule, inventar de producţie şi gospodăresc şi alte tipuri de mijloace fixe - obiecte cu destinaţie de a executa unele operaţii de producţie (ambalaj de păstrare a materialelor lichide, pulverulente, butoaie, bidoane, containere, obiecte destinate transportării produselor în cadrul întreprinderii şi nu prezintă ambalaj), unelte de tăiat, de lovit, de presat, de îndesat, inclusiv manuale şi mecanizate, pentru executarea lucrărilor de montaj, inventarul gospodăresc - mobilierul, safeuri, aparate de multiplicat, hectografie, şapirografie, corturi etc.

• animale de producţie şi reproducţie - animalele de muncă (cabaline, bovine şi alte animale de muncă), animale de reproducţie (vaci, tauri de prăsilă, armăsari şi iepe de prăsilă, etc.);

• plantaţii perene - ariile de livezi, vii, alte plantaţii perene fructifere sau decorative fără valoarea terenurilor ocupate cu acestea;

• alte mijloace fixe - fondurile de bibliotecă, investiţiile, valorile muzeale, exponatele lumii animale în menajerii, investiţii ulterioare în mijloacele fixe arendate.

Resursele naturale pot fi grupate după tipuri (genuri) de resurse: petrol, gaze naturale, piatră de var, piatră de construcţie, prundiş, nisip, apă minerală, curativă etc.

Contabilitatea intrării mijloacelor fixe

Modul de contabilizare a intrărilor de mijloace fixe este prevăzut de S.N.C. 16 "Contabilitatea activelor materiale pe termen lung" şi depinde de condiţiile şi modul de achiziţionare şi creare.

Achiziţionarea mijloacelor fixe la întreprindere poate fi pe calea construcţiei, procurării contra plată de la alte persoane fizice şi juridice, unele obiecte pot fi primite cu titlu gratuit, de la fondatori sub forma de aport în capitalul statutar, trecute la intrări în rezultatul stabilirii plusurilor de mijloace fixe în urma inventarierii, achiziţionării prin schimb etc.

Actualmente este păstrat modul tradiţional de reflectare a intrărilor maşinilor, utilajelor, construcţiilor şi a altor obiecte din grupa mijloacelor fixe. Momentul includerii în componenţa mijloacelor fixe este considerat data punerii în funcţiune a obiectului. De la această dată începe calcularea uzurii mijloacelor fixe. Documentul de bază a punerii în funcţiune a obiectului este procesul-verbal de primire-predare a mijloacelor fixe.

Pentru evidenţa mijloacelor fixe este destinat contul 123 "Mijloace fixe". Mijloacele fixe procurate de la alte persoane fizice şi juridice sunt reflectate în contabilitate în felul următor:

• Dacă mijloacele fixe nu necesită montaj şi data punerii în funcţiune coincide cu momentul procurării, valoarea de cumpărare, precum şi cheltuielile de procurare şi aprovizionare, sunt incluse nemijlocit în debitul contului 123 "Mijloace fixe".
• Atunci când mijloacele fixe nu necesită montaj, iar data procurării acestora nu coincide cu momentul punerii în funcţiune (de exemplu: conform condiţiilor tehnice de exploatare a mijloacelor de transport auto noi, ele pot fi incluse în componenţa mijloacelor fixe numai după rodaj). 
• Mijloacele fixe ce necesită montaj sau o perioada îndelungată până la punerea lor în funcţiune (construcţia caselor, construcţia drumurilor, podurilor, fântânilor şi altor obiecte), cheltuielile de achiziţionare anticipat îşi ţin evidenţa la contul sintetic 121 "Active materiale în curs de execuţie". La punerea în funcţiune a acestor obiecte, cheltuielile acumulate sunt decontate din creditul contului 121 "Active materiale în curs de execuţie" în contrapartidă cu contul 123 "Mijloace ftxe".

Metodele de calculare a uzurii

În conformitate cu cerinţele S.N.C. 16 "Contabilitatea activelor materiale pe termen lung", se recomandă următoarele metode de calculare a uzurii mijloacelor fixe:

a) liniară;

b) în raport cu volumul de produse (articole) fabricate (metoda de producţie);

c) degresivă cu rată descrescătoare:

d) soldului degresiv.

Ultimele două metode fac parte din metodele accelerate. E de menţionat că în baza calculării uzurii mijloacelor fixe după primele trei metode, este pusă valoarea uzurabilă, iar după a patra metodă - valoarea de intrare a obiectului respectiv. Totuşi valoarea rămasă probabilă este necesară pentru a determina uzura obiectului din ultimul an al duratei de funcţionare utilă.

Metoda liniară. În conformitate cu această metodă, valoarea uzurabilă a obiectului va fi decontată (repartizată) uniform pe parcursul duratei de funcţionare utilă. Suma uzurii nu depinde de intensitatea utilizării activului şi se determină prin raportul valorii uzurabile către numărul anilor (perioadelor gestionare) ale duratei de funcţionare utilă. Norma uzurii va fi egală cu raportul 100 către numărul de ani ai duratei de funcţionare utilă.

Metoda în raport cu volumul de produse (piese) fabricate (de producţie). Uzura calculată, conform cerinţelor acestei metode, se determină ţinând cont numai de volumul de produse, articole, piese, kilometrajul parcurs etc.

Uzura lunară va fi determinată de volumul efectiv de produse fabricate sau servicii prestate din luna gestionară. Mărimea uzurii acumulate va varia în raport cu modificarea volumului de producţie, iar valoarea de bilanţ se va micşora întocmai cu aceeaşi sumă până se va egaliza cu valoarea rămasă probabilă. Această metodă poate fi aplicată la calcularea uzurii utilajelor tehnologice, care, nemijlocit, participă la fabricarea produselor, la prestarea serviciilor.

Metode accelerate. La baza acestor metode este pusă teoria ce prevede obţinerea unui volum mai mare de produse şi servicii în primii ani de funcţionare a mijloacelor fixe, iar în a doua jumătate a duratei de funcţionare utilă - obţinerea unui volum mai mic. Respectiv, obiectele (maşinile, utilajele) în a doua jumătate a duratei de funcţionare se supun mai des reparaţiilor. Din această cauză, uzura calculată în primii ani e mai mare, iar în anii ulteriori -mai mică. Concomitent, cheltuielile de reparaţie în primii ani de funcţionare sunt mai mici, iar în cei ulteriori - mai mari. Pe parcursul duratei de funcţionare utilă, din punctul de vedere teoretic, există următorul echilibru: sumele mai mari ale uzurii plus cheltuielile (consumurile) de întreţinere şi reparaţie mai mici în primii ani de utilizare sunt aproximativ egale cu sumele mai mici ale uzurii calculate plus cheltuielile mai mari de reparaţie în anii ulteriori de exploatare. Grafic aceasta poate fi prezentat în felul următor:

Fig. 1 Prezentarea grafici a cheltuielilor de reparatie §i a uzurii pe parcursul
duratei de utilizare (10 ani)




Evident, această prezentare poartă caracter teoretic, însă ea nu este lipsită de natura practică de folosire a maşinilor şi utilajelor, ba chiar şi a altor tipuri de mijloace fixe.

Metoda degresivă cu rata descrescătoare (cumulativă). În baza acestei metode, uzura este determinată prin produsul unui coeficient şi a valorii uzurabile. Acest coeficient se calculează prin raportul numărului de ani a duratei de funcţionare (în ordinea descrescătoare) către suma anilor duratei de funcţionare utilă (numărul cumulativ).

Metoda soldului degresiv. Conform acestei metode, suma uzurii unor mijloace fixe se calculează în baza normei de uzură prevăzută după metoda liniară, majorată nu mai mult de două ori. De exemplu, norma de uzură (metoda liniară) a utilajului constituie 20%.
Ultimele două metode necesită o atenţie deosebită şi o caracteristică mai profundă. Ele stimulează dezvoltarea progresului tehnico-ştiinţific, deoarece întreprinderea are posibilitate în primii ani să deconteze cea mai mare parte a valorii uzurabile. Prin urmare, în caz de necesitate a scoaterii din uz a maşinilor, utilajelor sub influenţa pieţei, pierderile vor fi minimale. Utilizarea metodelor accelerate dă posibilitate întreprinderii, fară pierderi mari, să introducă noi tehnologii, noi maşini şi utilaje, să reducă costul produselor fabricate, respectiv să micşoreze preţul de vânzare şi să devină competitivă.

În scopuri fiscale suma uzurii se determină din valoarea de bilanţ la sfârşitul anului gestionar şi norma de uzură aferentă categoriei respective a mijloacelor fixe.

Alegerea metodei de calculare a uzurii

Prevederile S.N.C. 16 pune la dispoziţia întreprinderii mai multe metode de calculare a uzurii. Întreprinderea de sine stătător alege acea metodă din cele examinate care corespunde intereselor ei şi situaţiei financiare. În acest scop există mai multe recomandări sau argumente, din punct de vedere economic.

Principala regulă în soluţionarea acestei probleme constă în următoarea: uzura calculată pe parcursul duratei de funcţionare utilă trebuie să corespundă schemei privind obţinerea avantajului economic (beneficiului) din utilizarea activului respectiv. Ea se explică în felul următor. Dacă întreprinderea planifică că va obţine un volum (mărime) egal al avantajului economic (linia a, schema 1) pe parcursul duratei de utilizare - să admitem cinci ani - a obiectului, atunci şi suma uzurii calculate în fiecare an trebuie să fie la fel egală (linia a1). În acest caz, întreprinderea trebuie să folosească metoda liniară. Când întreprinderea intenţionează în primii ani de utilizare să obţină un avantaj economic mai mare, iar în anii ulteriori - treptat, un avantaj mai mic (linia b), atunci şi suma uzurii calculate (linia b1 ) trebuie să corespundă acestei scheme. Prin urmare, întreprinderea trebuie să folosească una din metodele accelerate de calculare a uzurii: degresivă cu rata descrescătoare sau metoda soldului degresiv. Modificarea programului de utilizare (trecerea de la un schimb la două sau trei) a activului provoacă creşterea intensificată a acestuia, respectiv şi a volumului avantajului obţinut. Aceasta contribuie trecerea de la o metodă de calculare a uzurii la alta. De exemplu, în primii doi ani de utilizare întreprinderea a folosit utilajul într-un schimb, iar după doi ani s-a intensificat brusc utilizarea acestuia, determinând astfel majorarea avantajului. Ţinând cont de aceasta, întreprinderea trece de la metoda liniară la una din metodele accelerate de calculare a uzurii (liniile c şi c1), schema 1.

